इंदौर में राहुल-सिंधिया के रोड शो में उमड़ी भीड़
इंदौर: मध्य प्रदेश विधानसभा चुनाव 2018 के लिए प्रचार करते हुए कांग्रेस अध्यक्ष राहुल गांधी ने और पार्टी के सांसद ज्योतिरादित्य सिंधिया ने सोमवार शाम को इंदौर में एक रोड शो किया।
इससे पहले राहुल गांधी और ज्योतिरादित्य सिंधिया ने उज्जैन के महाकालेश्वर मंदिर में पूजा-अर्चना के साथ मालवा-निमाड़ क्षेत्र में चुनावी दौरे की शुरुआत की।
राहुल गांधी ने मंत्रोच्चार के बीच ऐतिहासिक महाकाल मंदिर के गर्भगृह में सफेद धोती (मंदिर में इसे शोला कहा जाता है) पहनकर ज्योतिर्लिंग की पूजा अर्चना की। गांधी लगभग आधे घंटे तक मंदिर में रहे।
मध्यप्रदेश की राजनीतिक में अहम माने जाने वाले मालवा- निमाड़ इलाके में विधानसभा की 66 सीटें हैं। वर्तमान में इनमें से भाजपा के पास 56 सीटें, और कांग्रेस के पास नौ सीटें हैं जबकि एक सीट निर्दलीय विधायक के कब्जे में हैं। प्रदेश विधानसभा में कुल 230 विधानसभा सीटें हैं।मध्यप्रदेश में 28 नवंबर को विधानसभा चुनाव होने हैं।
bho_Deva awa_Deva awa_Deva awa_Deva awa_Deva